Държавен вестник, бр. 26, 2018 г., стр. 13

БРОЙ  26	
Д Ъ Р Ж А В Е Н  В Е С Т Н И К 	
СТР.  13  
чена към осигуряване на устойчиво развитие 
на сектора чрез:
• създаване на условия за свободна и ефек-
тивна конкуренция на пазара на електронните 
съобщения като част от единния вътрешен 
пазар в ЕС;
• развитие на модерна електронна съоб-
щителна инфраструктура;
• ефективно ползване на ограничените 
ресурси;
• защита на интересите на потребителите.
Стратегическата цел на Секторната по-
щенска политика e осигуряване на устойчиво 
развитие на националния пощенски сектор 
чрез:
• създаване на условия за функциониране 
на икономически стабилен пазар на пощен-
ски услуги;
• предоставяне на съвременни, ефективни 
и качествени пощенски услуги за обществото 
в съответствие с европейските и световните 
изисквания.
Политика за социална сигурност
98. Република България разглежда соци-
алната сигурност като единство на високо 
качество в образованието, здравеопазването, 
материалните и духовните условия на жи-
вот, заетостта, социалното осигуряване и 
социалното подпомагане и преодоляване на 
демографския срив.
99. Неразделна част от българската нация 
са гражданите, принадлежащи към различни 
етнически общности. Политиката на страната 
е насочена към поддържане на традиционни-
те отношения на взаимно уважение между 
гражданите от различен етнически произход 
и техните организации, както и отстраняване 
на причините, които водят до нарушаване 
на тези традиционни отношения. Разработва 
се целенасочена политика за интегриране 
в българското общество на лица, получили 
международна закрила.
100. Република България насочва своите 
усилия към противодействие на неблагоприят-
ните за развитието на обществото демографски 
тенденции чрез създаване на икономически и 
социални условия, както и чрез развитие на 
добре обучено и ориентирано към знанията 
общество, което е способно да капитализира 
максимално своите ресурси от интелигентност 
и съзидателност.
101. Документите от Националния архи-
вен фонд са част от националното културно 
и историческо наследство. Те осигуряват с 
документална информация управлението на 
държавата, развитието на науката и културата 
и защитата на правата и законните интереси 
на гражданите. Приоритети на национална-
та сигурност в мирно време и при кризи са: 
попълването на Националния архивен фонд с 
ценни документи, отразяващи материалния и 
духовния живот на държавата и обществото; 
опазването и постоянното съхранение на доку-
ментите; превенцията на риска от увреждане 
и/или загуба на документи.
102. Република България провежда по-
следователна и целенасочена политика за 
реализиране и защита на националните цели 
и интереси при спазване на националното 
законодателството, влезлите в сила междуна-
родни договори, по които Република България 
е страна, и споразумения между български 
и чуждестранни държавни институции за 
осигуряване на достъп на държавни органи 
и на оправомощени от българската държава 
физически и юридически лица до национал-
ното културно-историческо и документално 
наследство, намиращо се извън територията 
на страната.
103. Предпоставка за постигане на високо 
качество на социалната сигурност е модерни-
зирането на основното, средното и висшето 
образование чрез стриктно прилагане на на-
ционалните стандарти както в институциите в 
системата на предучилищното и училищното 
образование, така и във висшите училища. 
Основен акцент се поставя върху равния достъп 
до качествено образование и приобщаването 
на всяко дете и всеки ученик, ограничаване на 
неграмотността, предотвратяване на ранното 
отпадане на деца от образователната систе-
ма, постигане на равнище на функционална 
грамотност, което ще осигури възможност за 
личностно и обществено развитие, привличане 
на млади хора към учителската професия, 
развитие на материалната база и новите тех-
нологии и осигуряване на връзка между нуж-
дите на бизнеса и образованието, изграждане 
на общочовешки ценности и намаляване на 
агресията. Развитието на висшето образова-
ние, изследователската и научната дейност, 
както и опазването на културно-историчес­
кото наследство са основа за предприемане 
на действия от стратегически характер при 
планирането и осъществяването на секторни 
и общи национални политики за развитие на 
личността и обществото.
104. Българската нация се изгражда и раз-
вива на основата на единното гражданство, 
както и на основата на принципа на солидар-
ността, прилаган стриктно в социално-защит-
ни системи. Държавата гарантира минимален 
доход и жизнено равнище на най-уязвимите 
групи. Държавата осъществява постоянен и 
системен контрол с цел защита на интереси-
те на гражданите и недопускане на значими 
финансови измами и своевременно откриване 
на нарушителите на финансовите интереси на 
гражданите и на техните организации. Наред 
с това се насърчава частната инициатива за 
гарантиране на доходи чрез допълнително 
осигуряване.
105. В областта на здравеопазването уси-
лията се насочват към подобряване на здра-